My bedmaat | Klip in die bos
Net ’n blokkie heerlikheid →
My bedmaat	Posted on September 2, 2013	by klippie Een dag, terwyl ek besig was om blokkiesraaisels te doen, hoor ek in die agtergrond op Tjailatyd ‘n onbekende boereraat. Daar is mense wat beweer dat as jou bene pyn of as jy rustelose bene het wat jou nagrus versteur, jy ‘n aartappel saam met jou in die bed moet sit. Pyne verdwyn glo en die rustelose bene raak stil.
Ek luister met die een oor en betwyfel die raat ten sterkste. Maar een aand wil niks vir die pyn in die bene help nie: nie die warmwaterbottel, die Remedy Blue, die massering van die versorger of die pynpille nie. Radeloos en moeg dink ek toe dit kan geen skade doen om saam met ‘n aartappel te slaap nie. Die versorger bring ‘n aartappel vir my en, wraggies en ongelooflik, daardie nag slaap ek toe sonder onderbreking.
Nou is Arrie Aartappel elke aand my bedmaat. Ek kan nou nie sê of dit sielkundig is of nie, maar ek het ‘n aand of twee vergeet om Arrie saam te vat bed toe en ek kon die verskil die volgende dag voel. Van toe af het Arrie ‘n ereplek voor die bed sodat ek nie weer kan vergeet nie.
Probeer dit gerus want volgens sommige luisteraars van Tjailatyd slaap hulle met soveel as vier aartappels en het dit die gewenste uitwerking: geen pyn of rustelose bene nie.
This entry was posted in Bygelowe, Gewoontes, Raad en daad and tagged pyne en skete. Bookmark the permalink.	← Aanvaarding
4 Responses to My bedmaat
pienkvolla sê:	September 2, 2013 om 1:37 nm	Wel, baie mense volstaan by hierdie raad! Who knows? As dit vir jou werk, hoekom nie?
Reply	klippie sê:	September 2, 2013 om 3:25 nm	Dis hoe ek ook glo.
Reply	Toortsie sê:	September 3, 2013 om 8:13 vm	Ek het ‘n simpel rug. Wat elke 4 of 5 dae in spasma is. Met my 3 aartappels in my bed, en ek hou dit sommer bedags ook in my bed, kry ek nog spasma, maar eers na 10 dae! Ek hou die aartappels altyd in my bed, aartappels hou mos van donkerte?
Reply	klippie sê:	September 4, 2013 om 8:39 vm	Dis ‘n plan. Dan sal Arrie nie soms koud kry langs die bed nie.